Ronald Woodson Harris
Ronald Woodson Harris (sündinud 8. veebruaril 1947 Cantonis Starki maakonnas Ohios) on USA endine poksija. Sama sünniaasta ning ees- ja perekonnanimega on ka teine tuntud USA endine poksija, Ronald Allen Harris. Harris võitis kergekaalus (kuni 60 kg) 1968. aasta México olümpiamängude poksivõistlustel kuldmedali ja tuli olümpiavõitjaks. Harris poksis novembrist 1971 kuni augustini 1982 elukutselisena. Ta osales kokku 37 kohtumisel ning võitis neist 35 (neist 14 nokaudiga) ja kaotas 2 (neist 1 nokaudiga) kohtumist.